ΓΡΑΠΤΗ ΕΡΩΤΗΣΗ E-1165/02

υποβολή: Camilo Nogueira Romn (Verts/ALE) προς την Επιτροπή

(23 Απριλίου 2002)

Θέμα: Μη διεξαγωγή στη Γαλικία της επιχείρησης εξυγίανσης του ζωϊκού κεφαλαίου το έτος 2001. Απόλυση εκ μέρους της κυβερνήσεως της Γαλικίας 129 κτηνιάτρων που απασχολούντο στην εξυγίανση

Σύμφωνα με εκθέσεις της Ένωσης Κτηνιάτρων Ζώων Εκτροφής της Γαλικίας (AVESGA) η κυβέρνηση της Γαλικίας δεν προέβη στην επιχείρηση εξυγίανσης του ζωϊκού κεφαλαίου για το έτος 2001. Τούτο οφείλεται αφενός μεν στη μείωση του αριθμού των κτηνιάτρων που απασχολούνται στην εξυγίανση, οι οποίοι από 150 που είναι απαραίτητοι έφθασαν τους 129, καθώς δεν πληρώθηκαν τα κενά που είχαν δημιουργηθεί εν τω μεταξύ κατόπιν αδυναμίας ορισμένων εξ αυτών προς εργασία, αφετέρου δε επειδή πολλοί από τους κτηνιάτρους ασχολήθηκαν κατά το πρώτο εξάμηνο του έτους με την έκδοση πιστοποιητικών λόγω της κρίσεως των τρελλών αγελάδων. Στη συγκυρία αυτή προστέθηκε το γεγονός της απόλυσης, στις 31 Δεκεμβρίου 2001, όλων των κτηνιάτρων που είχαν αναλάβει τη διεξαγωγή της επιχείρησης· η κυβέρνηση, με τον τρόπο αυτό, τους εμποδίζει να περατώσουν κάθε δραστηριότητα που είχαν αρχίσει. Η κυβέρνηση της Γαλικίας ακύρωσε την εργασιακή σχέση με τους κτηνιάτρους, όταν η Επιθεώρηση Εργασίας και Κοινωνικής Ασφάλισης — κατόπιν καταγγελίας των κτηνιάτρων ότι εργάζονταιπό συνθήκες πλήρους αβεβαιότητας —ποχρέωσε την κυβέρνηση της Γαλικίας να τους δώσει συμβάσεις εργασίας, θέτοντας τέρμα στην έκρυθμη κατάσταση που επικρατούσε μέχρι τότε και στην οποία είχαν παραμείνει επί έτη, ασκώντας τις επαγγελματικές τους δραστηριότητες στηνπηρεσία της κυβέρνησης. Παρόλο ότι το ίδιο το Δικαστήριο της Γαλικίας είχε αναγνωρίσει, τον Ιανουάριο του 2002, την εργασιακή σχέση, η κυβέρνηση αρνείται να την δεχθεί. Η στάση της κυβέρνησης της Γαλικίας που ενήργησε μέσω της Γενικής Διεύθυνσης Κτηνοτροφίας και Κτηνιατρικής του Υφυπουργείου Γεωργίας, αρνούμενη κάθε διάλογο, φαίνεται να έχει χαρακτήρα αντιποίνων και δεν την ενδιαφέρει που εξ αιτίας της κινδυνεύει να αποτύχει ο στόχος της εξυγίανσης. Το αποτέλεσμα ήταν, το έτος 2001, να μην έχει εξυγιανθεί το 42 % των κτηνοτροφείων βοοειδών και το 41 % των αιγοπροβατοειδών, όπερ συνεπάγεται ότι 335 000 αγελάδες και 131 000 πρόβατα δεν θα διαθέτουν τα πιστοποιητικάγείας που απαιτούνται για τη διακίνησή τους εντός της Γαλικίας ή εκτός της περιφέρειας, κατάσταση που δύναται να έχει και άλλες συνέπειες σεγειονομικό επίπεδο και σε επίπεδο γεωργικών ασφαλίσεων. Σαν να μην έφθανε το πώς φέρθηκε η κυβέρνηση της Γαλικίας προς τον σύλλογο επαγγελματιών κτηνιάτρων, επιπλέον προσέλαβε επαγγελματίες χωρίς να λάβειπόψη, απ' ό,τι φαίνεται, τις προβλεπόμενες από τον νόμο προϋποθέσεις. Η κυβέρνηση χρησιμοποιεί επίσης για τα έργα εξυγίανσης μία επιχείρηση, την TRASGA, φαίνεται όμως ότι η τελευταία δεν έχει τις απαιτούμενες ικανότητες γιατί έχει αφήσει πολλές εκμεταλλεύσεις χωρίς τις απαιτούμενες φροντίδες.

Η Ευρωπαϊκή Επιτροπή, συγκεκριμένα δε η Γενική Διεύθυνση Υγείας και Προστασίας των Καταναλωτών, καθώς επίσης ο Επίτροπος που είναι αρμόδιος για την Γεωργία και την Ανάπτυξη της Υπαίθρου, γνωρίζουν αυτές τις παρατυπίες του Υφυπουργείου Γεωργίας της Γαλικίας που θέτουν σε κίνδυνο την εξυγίανση του ζωϊκού κεφαλαίου, σε στιγμή μάλιστα κατά την οποία ενσκήπτουν νέες ασθένειες, όπως είναι η Σπογγώδης Εγκεφαλοπάθεια των Βοοειδών·

Ποια μέτρα είναι διατεθειμένη να λάβει για την τήρηση των κοινοτικών προγραμμάτων εξυγίανσης κατά των οποίων στρέφονται αυτές οι ανεύθυνες ενέργειες·

Γνωρίζει η Επιτροπή ότι η καταγγελία της εργασιακής σχέσης και η πειθαρχική κύρωση εις βάρος του συλλόγου επαγγελματιών κτηνιάτρων — των οποίων οι διεκδικήσεις έγιναν δεκτές από τα δικαστήρια και απερρίφθησαν από την κυβέρνηση που έφθασε μάλιστα μέχρι του σημείου να μην τους καταβάλει εγκαίρως τους μισθούς — εγκρίθηκαν από το Υφυπουργείο Γεωργίας της κυβέρνησης της Γαλικίας για να ευνοήσουν μια ιδιωτική επιχείρηση χωρίς εμπειρία, όπως η TRASGA, ζημιώνοντας σοβαρά το πρόγραμμα εξυγίανσης του ζωϊκού κεφαλαίου, το οποίο εντάσσεται στα κοινοτικά προγράμματα·

Απάντηση του κ. Byrne εξ ονόματος της Επιτροπής

(11 Ιουνίου 2002)

Η σημερινή κοινοτική νομοθεσία περιλαμβάνει ορισμένες διατάξεις σχετικά με τα προγράμματα εκρίζωσης των ζωικών ασθενειών που συγχρηματοδοτούνται από κοινοτικά κονδύλια.

Η απόφαση του Συμβουλίου 90/424/ΕΟΚ της 26ης Ιουνίου 1990 σχετικά με ορισμένες δαπάνες στον κτηνιατρικό τομέα(1) παρέχει τη δυνατότητα οικονομικής συμμετοχής της Κοινότητας στην εκρίζωση και την παρακολούθηση ασθενειών των ζώων και στους ελέγχους με στόχο την πρόληψη των ζωικών νόσων. Κάθε χρόνο τα κράτη μέληποβάλλουν προγράμματα για την εκρίζωση των ζωικών ασθενειών και για την πρόληψη

των ζωονόσων στις χώρες τους. Μετά από την εξέταση των προγραμμάτων, εάν διαπιστωθεί ότι συμμορφώνονται με την απόφαση του Συμβουλίου 90/638/ΕΟΚ της 27ης Νοεμβρίου 1990 για τον καθορισμό των κοινοτικών κριτηρίων που εφαρμόζονται στις ενέργειες εκρίζωσης και επιτήρησης ορισμένων ζωικών ασθενειών(2), τα προγράμματα αυτά εγκρίνονται από την Επιτροπή και καθορίζεται το ποσοστό της χρηματοδοτικής συνδρομής της Κοινότητας.

Η απόφαση της Επιτροπής 2000/774/ΕΚ της 30ης Νοεμβρίου 2000 για την έγκριση των προγραμμάτων για την εξάλειψη, τον έλεγχο και την πρόληψη ζωονόσων, τα οποία έχουνποβληθεί για το 2001 από τα κράτη μέλη(3). Στο άρθρο 48 της απόφασης προβλέπεται ότι η χρηματοδοτική συνδρομή της Κοινότητας για τα προγράμματα θα χορηγείται βάσει των απαιτήσεων της εθνικής νομοθεσίας και καθορίζεται χρονοδιάγραμμα για τις εκθέσεις προς την Επιτροπή. Μεταξύ αυτών των εκθέσεων περιλαμβάνεται η τεχνική και οικονομική προκαταρκτική έκθεση, οι ενδιάμεσες εκθέσεις μετά από το τέλος της εκάστοτε περιόδου αναφοράς και μια τελική έκθεση το αργότερο έως την 1η Ιουνίου 2002, σχετικά με την τεχνική εκτέλεση του προγράμματος συνοδευόμενη από αποδείξεις για την αιτιολόγηση των εξόδων που προέκυψαν και από τα αποτελέσματα που επιτεύχθηκαν για την περίοδο από την 1η Ιανουαρίου έως τις 31 Δεκεμβρίου 2001.

Οι ισπανικές αρχές έστειλαν εγκαίρως την προκαταρκτική και τεχνική αξιολόγηση των εγκεκριμένων προγραμμάτων και επίσης τις ενδιάμεσες εκθέσεις. Η τελική έκθεση, που συμπεριλαμβάνει τις πληροφορίες για ολόκληρο το έτος 2001, πρέπει να αποσταλεί έως την 1η Ιουνίου 2002. Η τελική εκτίμηση των ισπανικών προγραμμάτων θα πραγματοποιηθείπό το φως της τελικής έκθεσης. Αυτή η αξιολόγηση θα περιλαμβάνει μια ενδελεχή εξέταση των ανησυχιών που εκφράζει το αξιότιμο μέλος του Κοινοβουλίου.

Προϋπόθεση για τη χορήγηση της χρηματοδότησης αποτελεί επίσης η αξιολόγηση βάσει των εκθέσεων της Επιτροπής που πραγματοποιούνται από το Γραφείο Τροφίμων και Κτηνιατρικών Θεμάτων, το οποίο είναι αρμόδιο για την πραγματοποίηση επιτόπου ελέγχων, βάσει των οικονομικών ελέγχων που πραγματοποιεί η Επιτροπή καθώς και των αποτελεσμάτων από τις επισκέψεις της ομάδας εργασίας για τα προγράμματα εκρίζωσης των ζωικών ασθενειών.

Στην προαναφερόμενη νομοθεσία (άρθρο 24 της απόφασης του Συμβουλίου 90/424/ΕΟΚ και άρθρο 52 της απόφασης της Επιτροπής 2000/774/ΕΚ) προβλέπονται κοινοτικά μέτρα, σε περίπτωση μη εκπλήρωσης των σχετικών πτυχών των προγραμμάτων εκρίζωσης των ζωικών ασθενειών και έχουν σχέση με τη χρηματοδοτική συνδρομή της Κοινότητας.

(1) ΕΕ L 224 της 18.8.1990.

(2) ΕΕ L 347 της 12.12.1990.

(3) ΕΕ L 308 της 8.12.2000.